The Blue Peter

The Blue Peter er en britisk dramafilm fra 1955 i regi av tyskfødte Wolf Rilla. Manuset ble skrevet av Don Sharp og John Pudney etter en historie av Sharp. I rollene ses blant annet Kieron Moore, Sarah Lawson og Greta Gynt.

Den ble utgitt under tittelen Navy Heroes i USA i desember 1957.

Handling 
Mike Merriworth vender hjem til England som en bitter mann etter tre år i nordkoreansk krigsfangenskap. Media har gitt ham tilnavnet «Last Man Mike». Merriworth sier ja til å tilbringe noen uker som fysisk trener på en sjøskole for gutter i Aberdovey i Wales, ledet av kaptein Snow. Ved å hjelpe desperate unggutter med ulik sosial bakgrunn til å finne en nisjé i samfunnet hjelper Merriworth seg selv med å finne veiledning og tilfredshet i sitt eget liv.

I rollene 
 Kieron Moore - Mike Merriworth
 Sarah Lawson - Gwyneth Thomas
 Greta Gynt - Mary Griffin
 Mervyn Johns - Captain Snow
 Harry Fowler - Charlie Barton
 John Charlesworth - Andrew Griffin
 Anthony Newley - Fred Starling
 Brian Roper - Tony Mullins
 Edwin Richfield - Number One
 Ram Gopal - Dr Tigara
 Russell Napier - Raymond Curtis
 Mary Kerridge - Mrs Snow
 Don McCorkindale - Tubby

Referanser og fotnoter

Eksterne lenker 
 
 The Blue Peter (1955) i Britmovie.co.uk

Britiske dramafilmer
Filmer fra 1955